ଦେଵୀ ମହାତ୍ମ୍ୟମ ଦୁର୍ଗା ସପ୍ତଶତି ପ୍ରଥମୋ‌உଧ୍ୟାୟଃ

|| ଦେଵୀ ମାହାତ୍ମ୍ୟମ ||
|| ଶ୍ରୀଦୁର୍ଗାୟୈ ନମଃ ||
|| ଅଥ ଶ୍ରୀଦୁର୍ଗାସପ୍ତଶତୀ ||
|| ମଧୁକୈଟଭଵଧୋ ନାମ ପ୍ରଥମୋ‌உଧ୍ୟାୟଃ ||

ଅସ୍ୟ ଶ୍ରୀ ପ୍ରଧମ ଚରିତ୍ରସ୍ୟ ବ୍ରହ୍ମା ଋଷିଃ | ମହାକାଳୀ ଦେଵତା | ଗାୟତ୍ରୀ ଛନ୍ଦଃ | ନନ୍ଦା ଶକ୍ତିଃ | ରକ୍ତ ଦନ୍ତିକା ବୀଜମ | ଅଗ୍ନିସ୍ତତ୍ଵମ | ଋଗ୍ଵେଦଃ ସ୍ଵରୂପମ | ଶ୍ରୀ ମହାକାଳୀ ପ୍ରୀତ୍ୟର୍ଧେ ପ୍ରଧମ ଚରିତ୍ର ଜପେ ଵିନିୟୋଗଃ |

ଧ୍ୟାନଂ
ଖଡ୍ଗଂ ଚକ୍ର ଗଦେଷୁଚାପ ପରିଘା ଶୂଲଂ ଭୁଶୁଣ୍ଡୀଂ ଶିରଃ
ଶଂଙ୍ଖଂ ସନ୍ଦଧତୀଂ କରୈସ୍ତ୍ରିନୟନାଂ ସର୍ଵାଂଙ୍ଗଭୂଷାଵୃତାମ |
ୟାଂ ହନ୍ତୁଂ ମଧୁକୈଭୌ ଜଲଜଭୂସ୍ତୁଷ୍ଟାଵ ସୁପ୍ତେ ହରୌ
ନୀଲାଶ୍ମଦ୍ୟୁତି ମାସ୍ୟପାଦଦଶକାଂ ସେଵେ ମହାକାଳିକାଂ||

ଓଂ ନମଶ୍ଚଣ୍ଡିକାୟୈ
ଓଂ ଐଂ ମାର୍କଣ୍ଡେୟ ଉଵାଚ ||1||

ସାଵର୍ଣିଃ ସୂର୍ୟତନୟୋ ୟୋମନୁଃ କଥ୍ୟତେ‌உଷ୍ଟମଃ|
ନିଶାମୟ ତଦୁତ୍ପତ୍ତିଂ ଵିସ୍ତରାଦ୍ଗଦତୋ ମମ ||2||

ମହାମାୟାନୁଭାଵେନ ୟଥା ମନ୍ଵନ୍ତରାଧିପଃ
ସ ବଭୂଵ ମହାଭାଗଃ ସାଵର୍ଣିସ୍ତନୟୋ ରଵେଃ ||3||

ସ୍ଵାରୋଚିଷେ‌உନ୍ତରେ ପୂର୍ଵଂ ଚୈତ୍ରଵଂଶସମୁଦ୍ଭଵଃ|
ସୁରଥୋ ନାମ ରାଜା‌உଭୂତ ସମସ୍ତେ କ୍ଷିତିମଣ୍ଡଲେ ||4||

ତସ୍ୟ ପାଲୟତଃ ସମ୍ୟକ ପ୍ରଜାଃ ପୁତ୍ରାନିଵୌରସାନ|
ବଭୂଵୁଃ ଶତ୍ରଵୋ ଭୂପାଃ କୋଲାଵିଧ୍ଵଂସିନସ୍ତଦା ||5||

ତସ୍ୟ ତୈରଭଵଦ୍ୟୁଦ୍ଧମ ଅତିପ୍ରବଲଦଣ୍ଡିନଃ|
ନ୍ୟୂନୈରପି ସ ତୈର୍ୟୁଦ୍ଧେ କୋଲାଵିଧ୍ଵଂସିଭିର୍ଜିତଃ ||6||

ତତଃ ସ୍ଵପୁରମାୟାତୋ ନିଜଦେଶାଧିପୋ‌உଭଵତ|
ଆକ୍ରାନ୍ତଃ ସ ମହାଭାଗସ୍ତୈସ୍ତଦା ପ୍ରବଲାରିଭିଃ ||7||

ଅମାତ୍ୟୈର୍ବଲିଭିର୍ଦୁଷ୍ଟୈ ର୍ଦୁର୍ବଲସ୍ୟ ଦୁରାତ୍ମଭିଃ|
କୋଶୋ ବଲଂ ଚାପହୃତଂ ତତ୍ରାପି ସ୍ଵପୁରେ ତତଃ ||8||

ତତୋ ମୃଗୟାଵ୍ୟାଜେନ ହୃତସ୍ଵାମ୍ୟଃ ସ ଭୂପତିଃ|
ଏକାକୀ ହୟମାରୁହ୍ୟ ଜଗାମ ଗହନଂ ଵନମ ||9||

ସତତ୍ରାଶ୍ରମମଦ୍ରାକ୍ଷୀ ଦ୍ଦ୍ଵିଜଵର୍ୟସ୍ୟ ମେଧସଃ|
ପ୍ରଶାନ୍ତଶ୍ଵାପଦାକୀର୍ଣ ମୁନିଶିଷ୍ୟୋପଶୋଭିତମ ||10||

ତସ୍ଥୌ କଞ୍ଚିତ୍ସ କାଲଂ ଚ ମୁନିନା ତେନ ସତ୍କୃତଃ|
ଇତଶ୍ଚେତଶ୍ଚ ଵିଚରଂସ୍ତସ୍ମିନ ମୁନିଵରାଶ୍ରମେ ||11||

ସୋ‌உଚିନ୍ତୟତ୍ତଦା ତତ୍ର ମମତ୍ଵାକୃଷ୍ଟଚେତନଃ| ||12||

ମତ୍ପୂର୍ଵୈଃ ପାଲିତଂ ପୂର୍ଵଂ ମୟାହୀନଂ ପୁରଂ ହି ତତ
ମଦ୍ଭୃତ୍ୟୈସ୍ତୈରସଦ୍ଵୃତ୍ତୈଃ ର୍ଧର୍ମତଃ ପାଲ୍ୟତେ ନ ଵା ||13||

ନ ଜାନେ ସ ପ୍ରଧାନୋ ମେ ଶୂର ହସ୍ତୀସଦାମଦଃ
ମମ ଵୈରିଵଶଂ ୟାତଃ କାନ୍ଭୋଗାନୁପଲପ୍ସ୍ୟତେ ||14||

ୟେ ମମାନୁଗତା ନିତ୍ୟଂ ପ୍ରସାଦଧନଭୋଜନୈଃ
ଅନୁଵୃତ୍ତିଂ ଧ୍ରୁଵଂ ତେ‌உଦ୍ୟ କୁର୍ଵନ୍ତ୍ୟନ୍ୟମହୀଭୃତାଂ ||15||

ଅସମ୍ୟଗ୍ଵ୍ୟୟଶୀଲୈସ୍ତୈଃ କୁର୍ଵଦ୍ଭିଃ ସତତଂ ଵ୍ୟୟଂ
ସଂଚିତଃ ସୋ‌உତିଦୁଃଖେନ କ୍ଷୟଂ କୋଶୋ ଗମିଷ୍ୟତି ||16||

ଏତଚ୍ଚାନ୍ୟଚ୍ଚ ସତତଂ ଚିନ୍ତୟାମାସ ପାର୍ଥିଵଃ
ତତ୍ର ଵିପ୍ରାଶ୍ରମାଭ୍ୟାଶେ ଵୈଶ୍ୟମେକଂ ଦଦର୍ଶ ସଃ ||17||

ସ ପୃଷ୍ଟସ୍ତେନ କସ୍ତ୍ଵଂ ଭୋ ହେତୁଶ୍ଚ ଆଗମନେ‌உତ୍ର କଃ
ସଶୋକ ଇଵ କସ୍ମାତ୍ଵଂ ଦୁର୍ମନା ଇଵ ଲକ୍ଷ୍ୟସେ| ||18||

ଇତ୍ୟାକର୍ଣ୍ୟ ଵଚସ୍ତସ୍ୟ ଭୂପତେଃ ପ୍ରଣାୟୋଦିତମ
ପ୍ରତ୍ୟୁଵାଚ ସ ତଂ ଵୈଶ୍ୟଃ ପ୍ରଶ୍ରୟାଵନତୋ ନୃପମ ||19||

ଵୈଶ୍ୟ ଉଵାଚ ||20||

ସମାଧିର୍ନାମ ଵୈଶ୍ୟୋ‌உହମୁତ୍ପନ୍ନୋ ଧନିନାଂ କୁଲେ
ପୁତ୍ରଦାରୈର୍ନିରସ୍ତଶ୍ଚ ଧନଲୋଭାଦ ଅସାଧୁଭିଃ ||21||

ଵିହୀନଶ୍ଚ ଧନୈଦାରୈଃ ପୁତ୍ରୈରାଦାୟ ମେ ଧନମ|
ଵନମଭ୍ୟାଗତୋ ଦୁଃଖୀ ନିରସ୍ତଶ୍ଚାପ୍ତବନ୍ଧୁଭିଃ ||22||

ସୋ‌உହଂ ନ ଵେଦ୍ମି ପୁତ୍ରାଣାଂ କୁଶଲାକୁଶଲାତ୍ମିକାମ|
ପ୍ରଵୃତ୍ତିଂ ସ୍ଵଜନାନାଂ ଚ ଦାରାଣାଂ ଚାତ୍ର ସଂସ୍ଥିତଃ ||23||

କିଂ ନୁ ତେଷାଂ ଗୃହେ କ୍ଷେମମ ଅକ୍ଷେମଂ କିଂନୁ ସାମ୍ପ୍ରତଂ
କଥଂ ତେକିଂନୁସଦ୍ଵୃତ୍ତା ଦୁର୍ଵୃତ୍ତା କିଂନୁମେସୁତାଃ ||24||

ରାଜୋଵାଚ ||25||

ୟୈର୍ନିରସ୍ତୋ ଭଵାଂଲ୍ଲୁବ୍ଧୈଃ ପୁତ୍ରଦାରାଦିଭିର୍ଧନୈଃ ||26||

ତେଷୁ କିଂ ଭଵତଃ ସ୍ନେହ ମନୁବଧ୍ନାତି ମାନସମ ||27||

ଵୈଶ୍ୟ ଉଵାଚ ||28||

ଏଵମେତଦ୍ୟଥା ପ୍ରାହ ଭଵାନସ୍ମଦ୍ଗତଂ ଵଚଃ
କିଂ କରୋମି ନ ବଧ୍ନାତି ମମ ନିଷ୍ଟୁରତାଂ ମନଃ ||29||

ଐଃ ସଂତ୍ୟଜ୍ୟ ପିତୃସ୍ନେହଂ ଧନ ଲୁବ୍ଧୈର୍ନିରାକୃତଃ
ପତିଃସ୍ଵଜନହାର୍ଦଂ ଚ ହାର୍ଦିତେଷ୍ଵେଵ ମେ ମନଃ| ||30||

କିମେତନ୍ନାଭିଜାନାମି ଜାନନ୍ନପି ମହାମତେ
ୟତ୍ପ୍ରେମ ପ୍ରଵଣଂ ଚିତ୍ତଂ ଵିଗୁଣେଷ୍ଵପି ବନ୍ଧୁଷୁ ||31||

ତେଷାଂ କୃତେ ମେ ନିଃଶ୍ଵାସୋ ଦୌର୍ମନସ୍ୟଂ ଚଜାୟତେ ||32||

ଅରୋମି କିଂ ୟନ୍ନ ମନସ୍ତେଷ୍ଵପ୍ରୀତିଷୁ ନିଷ୍ଠୁରମ ||33||

ମାକଣ୍ଡେୟ ଉଵାଚ ||34||

ତତସ୍ତୌ ସହିତୌ ଵିପ୍ର ତଂମୁନିଂ ସମୁପସ୍ଥିତୌ ||35||

ସମାଧିର୍ନାମ ଵୈଶ୍ୟୋ‌உସୌ ସ ଚ ପାର୍ଧିଵ ସତ୍ତମଃ ||36||

କୃତ୍ଵା ତୁ ତୌ ୟଥାନ୍ୟାୟ୍ୟଂ ୟଥାର୍ହଂ ତେନ ସଂଵିଦମ|
ଉପଵିଷ୍ଟୌ କଥାଃ କାଶ୍ଚିତ୍‌ଚ୍ଚକ୍ରତୁର୍ଵୈଶ୍ୟପାର୍ଧିଵୌ ||37||

ରାଜୋ‌ଉଵାଚ ||38||

ଭଗଵଂସ୍ତ୍ଵାମହଂ ପ୍ରଷ୍ଟୁମିଚ୍ଛାମ୍ୟେକଂ ଵଦସ୍ଵତତ ||39||

ଦୁଃଖାୟ ୟନ୍ମେ ମନସଃ ସ୍ଵଚିତ୍ତାୟତ୍ତତାଂ ଵିନା ||40||

ମଆନତୋ‌உପି ୟଥାଜ୍ଞସ୍ୟ କିମେତନ୍ମୁନିସତ୍ତମଃ ||41||

ଅୟଂ ଚ ଇକୃତଃ ପୁତ୍ରୈଃ ଦାରୈର୍ଭୃତ୍ୟୈସ୍ତଥୋଜ୍ଘିତଃ
ସ୍ଵଜନେନ ଚ ସନ୍ତ୍ୟକ୍ତଃ ସ୍ତେଷୁ ହାର୍ଦୀ ତଥାପ୍ୟତି ||42||

ଏଵ ମେଷ ତଥାହଂ ଚ ଦ୍ଵାଵପ୍ତ୍ୟନ୍ତଦୁଃଖିତୌ|
ଦୃଷ୍ଟଦୋଷେ‌உପି ଵିଷୟେ ମମତ୍ଵାକୃଷ୍ଟମାନସୌ ||43||

ତତ୍କେନୈତନ୍ମହାଭାଗ ୟନ୍ମୋହୋ ଜ୍ଞାନିନୋରପି
ମମାସ୍ୟ ଚ ଭଵତ୍ୟେଷା ଵିଵେକାନ୍ଧସ୍ୟ ମୂଢତା ||44||

ଋଷିରୁଵାଚ ||45||

ଜ୍ଞାନ ମସ୍ତି ସମସ୍ତସ୍ୟ ଜନ୍ତୋର୍ଵ୍ଷୟ ଗୋଚରେ|
ଵିଷୟଶ୍ଚ ମହାଭାଗ ୟାନ୍ତି ଚୈଵଂ ପୃଥକ୍ପୃଥକ ||46||

କେଚିଦ୍ଦିଵା ତଥା ରାତ୍ରୌ ପ୍ରାଣିନଃ ସ୍ତୁଲ୍ୟଦୃଷ୍ଟୟଃ ||47||

ଜ୍ଞାନିନୋ ମନୁଜାଃ ସତ୍ୟଂ କିଂ ତୁ ତେ ନ ହି କେଵଲମ|
ୟତୋ ହି ଜ୍ଞାନିନଃ ସର୍ଵେ ପଶୁପକ୍ଷିମୃଗାଦୟଃ ||48||

ଜ୍ଞାନଂ ଚ ତନ୍ମନୁଷ୍ୟାଣାଂ ୟତ୍ତେଷାଂ ମୃଗପକ୍ଷିଣାଂ
ମନୁଷ୍ୟାଣାଂ ଚ ୟତ୍ତେଷାଂ ତୁଲ୍ୟମନ୍ୟତ୍ତଥୋଭୟୋଃ ||49||

ଜ୍ଞାନେ‌உପି ସତି ପଶ୍ୟୈତାନ ପତଗାଞ୍ଛାବଚଞ୍ଚୁଷୁ|
କଣମୋକ୍ଷାଦୃତାନ ମୋହାତ୍ପୀଡ୍ୟମାନାନପି କ୍ଷୁଧା ||50||

ମାନୁଷା ମନୁଜଵ୍ୟାଘ୍ର ସାଭିଲାଷାଃ ସୁତାନ ପ୍ରତି
ଲୋଭାତ ପ୍ରତ୍ୟୁପକାରାୟ ନନ୍ଵେତାନ କିଂ ନ ପଶ୍ୟସି ||51||

ତଥାପି ମମତାଵର୍ତେ ମୋହଗର୍ତେ ନିପାତିତାଃ
ମହାମାୟା ପ୍ରଭାଵେଣ ସଂସାରସ୍ଥିତିକାରିଣା ||52||

ତନ୍ନାତ୍ର ଵିସ୍ମୟଃ କାର୍ୟୋ ୟୋଗନିଦ୍ରା ଜଗତ୍ପତେଃ|
ମହାମାୟା ହରେଶ୍ଚୈଷା ତୟା ସମ୍ମୋହ୍ୟତେ ଜଗତ ||53||

ଜ୍ଙାନିନାମପି ଚେତାଂସି ଦେଵୀ ଭଗଵତୀ ହି ସା
ବଲାଦାକଷ୍ୟମୋହାୟ ମହାମାୟା ପ୍ରୟଚ୍ଛତି ||54||

ତୟା ଵିସୃଜ୍ୟତେ ଵିଶ୍ଵଂ ଜଗଦେତଚ୍ଚରାଚରମ |
ସୈଷା ପ୍ରସନ୍ନା ଵରଦା ନୃଣାଂ ଭଵତି ମୁକ୍ତୟେ ||55||

ସା ଵିଦ୍ୟା ପରମା ମୁକ୍ତେର୍ହେତୁଭୂତା ସନାତନୀ
ସଂସାରବଂଧହେତୁଶ୍ଚ ସୈଵ ସର୍ଵେଶ୍ଵରେଶ୍ଵରୀ ||56||

ରାଜୋଵାଚ ||57||

ଭଗଵନ କାହି ସା ଦେଵୀ ମାମାୟେତି ୟାଂ ଭଵାନ |
ବ୍ରଵୀତି କ୍ଥମୁତ୍ପନ୍ନା ସା କର୍ମାସ୍ୟାଶ୍ଚ କିଂ ଦ୍ଵିଜ ||58||

ୟତ୍ପ୍ରଭାଵା ଚ ସା ଦେଵୀ ୟତ୍ସ୍ଵରୂପା ୟଦୁଦ୍ଭଵା|
ତତ୍ସର୍ଵଂ ଶ୍ରୋତୁମିଚ୍ଛାମି ତ୍ଵତ୍ତୋ ବ୍ରହ୍ମଵିଦାଂ ଵର ||59||

ଋଷିରୁଵାଚ ||60||

ନିତ୍ୟୈଵ ସା ଜଗନ୍ମୂର୍ତିସ୍ତୟା ସର୍ଵମିଦଂ ତତମ ||61||

ତଥାପି ତତ୍ସମୁତ୍ପତ୍ତିର୍ବହୁଧା ଶ୍ରୂୟତାଂ ମମଃ ||62||

ଦେଵାନାଂ କାର୍ୟସିଦ୍ଧ୍ୟର୍ଥମ ଆଵିର୍ଭଵତି ସା ୟଦା|
ଉତ୍ପନ୍ନେତି ତଦା ଲୋକେ ସା ନିତ୍ୟାପ୍ୟଭିଧୀୟତେ ||63||

ୟୋଗନିଦ୍ରାଂ ୟଦା ଵିଷ୍ଣୁର୍ଜଗତ୍ୟେକାର୍ଣଵୀକୃତେ|
ଆସ୍ତୀର୍ୟ ଶେଷମଭଜତ କଲ୍ପାନ୍ତେ ଭଗଵାନ ପ୍ରଭୁଃ ||64||

ତଦା ଦ୍ଵାଵସୁରୌ ଘୋରୌ ଵିଖ୍ୟାତୌ ମଧୁକୈଟଭୌ|
ଵିଷ୍ଣୁକର୍ଣମଲୋଦ୍ଭୂତୌ ହନ୍ତୁଂ ବ୍ରହ୍ମାଣମୁଦ୍ୟତୌ ||65||

ସ ନାଭି କମଲେ ଵିଷ୍ଣୋଃ ସ୍ଥିତୋ ବ୍ରହ୍ମା ପ୍ରଜାପତିଃ
ଦୃଷ୍ଟ୍ଵା ତାଵସୁରୌ ଚୋଗ୍ରୌ ପ୍ରସୁପ୍ତଂ ଚ ଜନାର୍ଦନମ ||66||

ତୁଷ୍ଟାଵ ୟୋଗନିଦ୍ରାଂ ତାମେକାଗ୍ରହୃଦୟଃ ସ୍ଥିତଃ
ଵିବୋଧନାର୍ଧାୟ ହରେର୍ହରିନେତ୍ରକୃତାଲୟାମ ||67||

ଵିଶ୍ଵେଶ୍ଵରୀଂ ଜଗଦ୍ଧାତ୍ରୀଂ ସ୍ଥିତିସଂହାରକାରିଣୀମ|
ନିଦ୍ରାଂ ଭଗଵତୀଂ ଵିଷ୍ଣୋରତୁଲାଂ ତେଜସଃ ପ୍ରଭୁଃ ||68||

ବ୍ରହ୍ମୋଵାଚ ||69||

ତ୍ଵଂ ସ୍ଵାହା ତ୍ଵଂ ସ୍ଵଧା ତ୍ଵଂହି ଵଷଟ୍କାରଃ ସ୍ଵରାତ୍ମିକା|
ସୁଧା ତ୍ଵମକ୍ଷରେ ନିତ୍ୟେ ତ୍ରିଧା ମାତ୍ରାତ୍ମିକା ସ୍ଥିତା ||70||

ଅର୍ଧମାତ୍ରା ସ୍ଥିତା ନିତ୍ୟା ୟାନୁଚ୍ଚାର୍ୟାଵିଶେଷତଃ
ତ୍ଵମେଵ ସା ତ୍ଵଂ ସାଵିତ୍ରୀ ତ୍ଵଂ ଦେଵ ଜନନୀ ପରା ||71||

ତ୍ଵୟୈତଦ୍ଧାର୍ୟତେ ଵିଶ୍ଵଂ ତ୍ଵୟୈତତ ସୃଜ୍ୟତେ ଜଗତ|
ତ୍ଵୟୈତତ ପାଲ୍ୟତେ ଦେଵି ତ୍ଵମତ୍ସ୍ୟନ୍ତେ ଚ ସର୍ଵଦା ||72||

ଵିସୃଷ୍ଟୌ ସୃଷ୍ଟିରୂପାତ୍ଵଂ ସ୍ଥିତି ରୂପା ଚ ପାଲନେ|
ତଥା ସଂହୃତିରୂପାନ୍ତେ ଜଗତୋ‌உସ୍ୟ ଜଗନ୍ମୟେ ||73||

ମହାଵିଦ୍ୟା ମହାମାୟା ମହାମେଧା ମହାସ୍ମୃତିଃ|
ମହାମୋହା ଚ ଭଵତୀ ମହାଦେଵୀ ମହାସୁରୀ ||74||

ପ୍ରକୃତିସ୍ତ୍ଵଂ ଚ ସର୍ଵସ୍ୟ ଗୁଣତ୍ରୟ ଵିଭାଵିନୀ|
କାଳରାତ୍ରିର୍ମହାରାତ୍ରିର୍ମୋହରାତ୍ରିଶ୍ଚ ଦାରୁଣା ||75||

ତ୍ଵଂ ଶ୍ରୀସ୍ତ୍ଵମୀଶ୍ଵରୀ ତ୍ଵଂ ହ୍ରୀସ୍ତ୍ଵଂ ବୁଦ୍ଧିର୍ଭୋଧଲକ୍ଷଣା|
ଲଜ୍ଜାପୁଷ୍ଟିସ୍ତଥା ତୁଷ୍ଟିସ୍ତ୍ଵଂ ଶାନ୍ତିଃ କ୍ଷାନ୍ତି ରେଵ ଚ ||76||

ଖଡ୍ଗିନୀ ଶୂଲିନୀ ଘୋରା ଗଦିନୀ ଚକ୍ରିଣୀ ତଥା|
ଶଂଖିଣୀ ଚାପିନୀ ବାଣାଭୁଶୁଣ୍ଡୀପରିଘାୟୁଧା ||77||

ସୌମ୍ୟା ସୌମ୍ୟତରାଶେଷସୌମ୍ୟେଭ୍ୟସ୍ତ୍ଵତିସୁନ୍ଦରୀ
ପରାପରାଣାଂ ପରମା ତ୍ଵମେଵ ପରମେଶ୍ଵରୀ ||78||

ୟଚ୍ଚ କିଞ୍ଚିତ୍କ୍ଵଚିଦ୍ଵସ୍ତୁ ସଦସଦ୍ଵାଖିଲାତ୍ମିକେ|
ତସ୍ୟ ସର୍ଵସ୍ୟ ୟା ଶକ୍ତିଃ ସା ତ୍ଵଂ କିଂ ସ୍ତୂୟସେମୟା ||79||

ୟୟା ତ୍ଵୟା ଜଗତ ସ୍ରଷ୍ଟା ଜଗତ୍ପାତାତ୍ତି ୟୋ ଜଗତ|
ସୋ‌உପି ନିଦ୍ରାଵଶଂ ନୀତଃ କସ୍ତ୍ଵାଂ ସ୍ତୋତୁମିହେଶ୍ଵରଃ ||80||

ଵିଷ୍ଣୁଃ ଶରୀରଗ୍ରହଣମ ଅହମୀଶାନ ଏଵ ଚ
କାରିତାସ୍ତେ ୟତୋ‌உତସ୍ତ୍ଵାଂ କଃ ସ୍ତୋତୁଂ ଶକ୍ତିମାନ ଭଵେତ ||81||

ସା ତ୍ଵମିତ୍ଥଂ ପ୍ରଭାଵୈଃ ସ୍ଵୈରୁଦାରୈର୍ଦେଵି ସଂସ୍ତୁତା|
ମୋହୟୈତୌ ଦୁରାଧର୍ଷାଵସୁରୌ ମଧୁକୈଟଭୌ ||82||

ପ୍ରବୋଧଂ ଚ ଜଗତ୍ସ୍ଵାମୀ ନୀୟତାମଚ୍ୟୁତା ଲଘୁ ||83||
ବୋଧଶ୍ଚ କ୍ରିୟତାମସ୍ୟ ହନ୍ତୁମେତୌ ମହାସୁରୌ ||83||

ଋଷିରୁଵାଚ ||84||

ଏଵଂ ସ୍ତୁତା ତଦା ଦେଵୀ ତାମସୀ ତତ୍ର ଵେଧସା
ଵିଷ୍ଣୋଃ ପ୍ରଭୋଧନାର୍ଧାୟ ନିହନ୍ତୁଂ ମଧୁକୈଟଭୌ ||85||

ନେତ୍ରାସ୍ୟନାସିକାବାହୁହୃଦୟେଭ୍ୟସ୍ତଥୋରସଃ|
ନିର୍ଗମ୍ୟ ଦର୍ଶନେ ତସ୍ଥୌ ବ୍ରହ୍ମଣୋ ଅଵ୍ୟକ୍ତଜନ୍ମନଃ ||86||

ଉତ୍ତସ୍ଥୌ ଚ ଜଗନ୍ନାଥଃ ସ୍ତୟା ମୁକ୍ତୋ ଜନାର୍ଦନଃ|
ଏକାର୍ଣଵେ ଅହିଶୟନାତ୍ତତଃ ସ ଦଦୃଶେ ଚ ତୌ ||87||

ମଧୁକୈଟଭୌ ଦୁରାତ୍ମାନା ଵତିଵୀର୍ୟପରାକ୍ରମୌ
କ୍ରୋଧରକ୍ତେକ୍ଷଣାଵତ୍ତୁଂ ବ୍ରହ୍ମଣାଂ ଜନିତୋଦ୍ୟମୌ ||88||

ସମୁତ୍ଥାୟ ତତସ୍ତାଭ୍ୟାଂ ୟୁୟୁଧେ ଭଗଵାନ ହରିଃ
ପଞ୍ଚଵର୍ଷସହସ୍ତ୍ରାଣି ବାହୁପ୍ରହରଣୋ ଵିଭୁଃ ||89||

ତାଵପ୍ୟତିବଲୋନ୍ମତ୍ତୌ ମହାମାୟାଵିମୋହିତୌ ||90||

ଉକ୍ତଵନ୍ତୌ ଵରୋ‌உସ୍ମତ୍ତୋ ଵ୍ରିୟତାମିତି କେଶଵମ ||91||

ଶ୍ରୀ ଭଗଵାନୁଵାଚ ||92||

ଭଵେତାମଦ୍ୟ ମେ ତୁଷ୍ଟୌ ମମ ଵଧ୍ୟାଵୁଭାଵପି ||93||

କିମନ୍ୟେନ ଵରେଣାତ୍ର ଏତାଵୃଦ୍ଦି ଵୃତଂ ମମ ||94||

ଋଷିରୁଵାଚ ||95||

ଵଞ୍ଚିତାଭ୍ୟାମିତି ତଦା ସର୍ଵମାପୋମୟଂ ଜଗତ|
ଵିଲୋକ୍ୟ ତାଭ୍ୟାଂ ଗଦିତୋ ଭଗଵାନ କମଲେକ୍ଷଣଃ ||96||

ଆଵାଂ ଜହି ନ ୟତ୍ରୋର୍ଵୀ ସଲିଲେନ ପରିପ୍ଲୁତା| ||97||

ଋଷିରୁଵାଚ ||98||

ତଥେତ୍ୟୁକ୍ତ୍ଵା ଭଗଵତା ଶଂଖଚକ୍ରଗଦାଭୃତା|
କୃତ୍ଵା ଚକ୍ରେଣ ଵୈ ଛିନ୍ନେ ଜଘନେ ଶିରସୀ ତୟୋଃ ||99||

ଏଵମେଷା ସମୁତ୍ପନ୍ନା ବ୍ରହ୍ମଣା ସଂସ୍ତୁତା ସ୍ଵୟମ|
ପ୍ରଭାଵମସ୍ୟା ଦେଵ୍ୟାସ୍ତୁ ଭୂୟଃ ଶୃଣୁ ଵଦାମି ତେ ||100||

|| ଜୟ ଜୟ ଶ୍ରୀ ସ୍ଵସ୍ତି ଶ୍ରୀମାର୍କଣ୍ଡେୟପୁରାଣେ ସାଵର୍ଣିକେ ମନ୍ଵନ୍ତରେ ଦେଵୀମହାତ୍ମ୍ୟେ ମଧୁକୈଟଭଵଧୋ ନାମ ପ୍ରଧମୋ‌உଧ୍ୟାୟଃ ||

ଆହୁତି

ଓଂ ଏଂ ସାଂଗାୟୈ ସାୟୁଧାୟୈ ସଶକ୍ତିକାୟୈ ସପରିଵାରାୟୈ ସଵାହନାୟୈ ଏଂ ବୀଜାଧିଷ୍ଟାୟୈ ମହା କାଳିକାୟୈ ମହା ଅହୁତିଂ ସମର୍ପୟାମି ନମଃ ସ୍ଵାହା ||

Web Url: http://www.vignanam.org/veda/devi-mahatmyam-durga-saptasati-chapter-1-oriya.html